CELEX: 62013CA0135
Language: ro
Date: 2014-05-15 00:00:00
Title: Cauza C-135/13: Hotărârea Curții (Camera a noua) din 15 mai 2014 (cerere de decizie preliminară formulată de Kúria – Ungaria) – Szatmári Malom kft/Mezőgazdasági és Vidékfejlesztési Hivatal Központi Szerve (Agricultură — FEADR — Regulamentul (CE) nr. 1698/2005 — Articolele 20, 26 și 28 — Ajutoare pentru modernizarea exploatațiilor agricole și ajutoare pentru creșterea valorii adăugate a produselor agricole și forestiere — Condiții de eligibilitate — Competența statelor membre — Ajutoare pentru modernizarea capacităților existente ale instalațiilor de morărit — Instalații de morărit înlocuite cu o instalație nouă de morărit unică, fără creșterea capacității — Excludere — Principiul egalității de tratament)

7.7.2014   
            
            
               RO
            
            
               Jurnalul Oficial al Uniunii Europene
            
            
               C 212/9
            
         Hotărârea Curții (Camera a noua) din 15 mai 2014 (cerere de decizie preliminară formulată de Kúria – Ungaria) – Szatmári Malom kft/Mezőgazdasági és Vidékfejlesztési Hivatal Központi Szerve
   (Cauza C-135/13) (1)
   
   ((Agricultură - FEADR - Regulamentul (CE) nr. 1698/2005 - Articolele 20, 26 și 28 - Ajutoare pentru modernizarea exploatațiilor agricole și ajutoare pentru creșterea valorii adăugate a produselor agricole și forestiere - Condiții de eligibilitate - Competența statelor membre - Ajutoare pentru modernizarea capacităților existente ale instalațiilor de morărit - Instalații de morărit înlocuite cu o instalație nouă de morărit unică, fără creșterea capacității - Excludere - Principiul egalității de tratament))
   2014/C 212/09
   Limba de procedură: maghiara
   
      Instanța de trimitere
   
   Kúria
   
      Părțile din procedura principală
   
   
      Reclamantă: Szatmári Malom kft
   
      Pârât: Mezőgazdasági és Vidékfejlesztési Hivatal Központi Szerve
   
      Obiectul
   
   Cerere de decizie preliminară – Kúria – Interpretarea articolului 20 litera (b) punctul (iii), precum și a articolului 26 alineatul (1) litera (a) și a articolului 28 alineatul (1) litera (a) din Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (JO L 277, p. 1, Ediție specială, 03/vol. 66, p. 101) – Ajutor în favoarea competitivității sectoarelor agricol și forestier – Măsuri menite să restructureze și să dezvolte capitalul fizic, precum și să promoveze inovația – Creare de către o societate, a cărei principală activitate este producerea de făină, a unei noi instalații de morărit prin punerea în comun a capacităților de producție ale celor trei instalații de morărit ale sale deja existente, a căror închidere este preconizată – Modernizarea exploatațiilor agricole sau creșterea valorii adăugate a produselor agricole
   
      Dispozitivul
   
   
               1)
            
            
               Articolul 26 alineatul (1) litera (a) din Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) trebuie interpretat în sensul că noțiunea de ameliorare a nivelului global de performanță al exploatației agricole, în sensul dispoziției menționate, nu poate să includă o operațiune prin care o întreprindere care are ca activitate exploatarea unor instalații de morărit scoate din uz instalații vechi de morărit pentru a le înlocui cu o instalație de nouă morărit, fără creșterea capacității existente.
            
         
               2)
            
            
               Articolul 20 litera (b) punctul (iii) și articolul 28 alineatul (1) litera (a) din Regulamentul nr. 1698/2005 trebuie interpretate în sensul că o operațiune care constă în scoaterea din uz a unor instalații vechi de morărit și înlocuirea acestora cu o instalație nouă de morărit, fără creșterea capacității existente, poate să amelioreze nivelul global de performanță al întreprinderii în sensul celei de a doua dintre dispozițiile menționate.
            
         
               3)
            
            
               Articolul 28 alineatul (1) litera (a) din Regulamentul nr. 1698/2005 trebuie interpretat în sensul că nu se opune, în principiu, adoptării unei reglementări naționale precum cea în discuție în litigiul principal, care instituie un ajutor pentru creșterea valorii adăugate a produselor agricole de care, în ceea ce privește întreprinderile care exploatează instalații de morărit, pot beneficia doar operațiunile având ca scop modernizarea capacităților existente ale instalațiilor de morărit menționate, iar nu și cele care implică construirea unor noi capacități. Cu toate acestea, într o situație precum cea în discuție în litigiul principal, în care una sau mai multe instalații de morărit sunt scoase din uz pentru a fi înlocuite cu o instalație de morărit nouă, fără creșterea capacităților, revine instanței naționale sarcina de a se asigura că o astfel de reglementare este aplicată într un mod care asigură respectarea principiului egalității de tratament.
            
         
      (1)  JO C 171, 15.6.2013.